CELEX: C2007/211/46
Language: bg
Date: 2007-09-08 00:00:00
Title: Дело C-312/07: Преюдициално запитване, направено от Tribunal d'instance de Paris (Франция) на 6 юли 2007 г. — JVC France SAS/Administration des douanes (Direction Nationale du Renseignement et des Enquêtes douanières)

8.9.2007   
            
            
               BG
            
            
               Официален вестник на Европейския съюз
            
            
               C 211/25
            
         Преюдициално запитване, направено от Tribunal d'instance de Paris (Франция) на 6 юли 2007 г. — JVC France SAS/Administration des douanes (Direction Nationale du Renseignement et des Enquêtes douanières)
   (Дело C-312/07)
   (2007/C 211/46)
   Език на производството: френски
   Препращаща юрисдикция
   Tribunal d'instance de Paris
   Страни в главното производство
   
      Ищец: JVC France SAS
   
      Ответник: Administration des douanes (Direction Nationale du Renseignement et des Enquêtes douanières)
   Преюдициални въпроси
   
               1)
            
            
               Трябва ли видеокамера, която при вноса й не може да записва външни видеофонични сигнали, да бъде класирана в подпозиция 8525 40 99, след като е възможно видео интерфейсът й да бъде настроен впоследствие като видео вход посредством софтуер или разблокиращо устройство (widget), при положение че устройството е оборудвано с електронни вериги, които позволяват записването на външен видеофоничен сигнал, дори производителят и продавачът да не са посочили тази възможност и да не я гарантират?
            
         
               2)
            
            
               В случай на положителен отговор на първия въпрос, доколкото последователните изменения на обяснителните бележки водят до промяна на общностната практика на класиране на видеокамерите и до изключение от принципа, според който класирането на стоките трябва да се извършва в зависимост от действителните им характеристики в момента на митническото оформяне, можела ли е Европейската комисия законосъобразно да пристъпи към тази промяна чрез изменение на обяснителните бележки, и следователно с ретроактивно приложение, вместо чрез приемане на регламент за класиране, приложим само за в бъдеще?